มีอาการฉี่กระปริดกระปรอย ฉี่ไม่สุด แต่ไม่แสบเวลาฉี่ ปวดฉี่บ่อย แต่ออกน้อยค่ะ ฉี่ไม่ค่อยพุ่งเป็นสายอะค่ะ แต่จะค่อยๆไหล ไปตรวจฉี่มา 2 รอบแล้วค่ะ บอกผลฉี่ปกติ ไม่ทราบว่าเป็นอะไรคะ
สวัสดีค่ะ อาการปัสสาวะบ่อย ออกปริมาณครั้งละน้อย อาจเกิดจาก1.การติดเชื้อทางเดินปัสสาวะแต่หากได้ตรวจปัสสาวะแล้วผลปกตดี ก็ไม่น่าใช่ค่ะ2. การดื่มน้ำมากไป ดื่มแอลกอฮอล์มากหรือเครื่องดื่มทีทมีคาเฟอีนมากไป แต่ปริมาณของปัสสาวะมักจะมากตามด้วย3. โรคเบาหวาน โรคเบาจืด มักมีอาการหิวน้ำบ่อยร่วมด้วย และปริมาณของปัสสาวะจะมากตามด้วย ไม่มีอาการปวดท้องน้อยเช่นกัน4. กระเพาะปัสสาวะบีบตัวไวเกิน (overactive bladder) นอกจากปัสสาวะบ่อยครั้ง อาจมีอาการกลั้นปัสสาวะไม่ได้ ปัสสาวะเล็ดราดร่วมด้วย5. นิ่วหรือก้อนเนื้อในกระเพาะปัสสาวะ และไปกดเบียดนทำปัสสาวะเต็มกระเพาะปัสสาวะเร็วขึ้น เลยทำให้ปวดปัสสาวะบ่อยขึ้นกว่าปกติ รวมถึงก้อนเนื้องอกที่อยู่ใกล้เคียง เช่น เนื้องอกมดลูก6.โรคไตเสื่อม ไตเรื้อรัง มักมีอาการปัสสาวะบ่อยโดยเฉพาะช่วงกลางคืน นอกจากนี้จะมีอาการมีหนังตาบวม ขาบวม เหนื่อยง่าย บางครั้งนอนราบไม่ได้ คลื่นไส้ อาเจียน เบื่ออาหาร เป็นต้น7. การมีความเครียด วิตกกังวล ก็จะทำให้มีความรู้สึกปวดปัสสาวะบ่อยได้ และปริมาณที่ออกก็จะไม่มาก8. อุณหภูมิของอากาศที่เย็น ก็จะทำให้รู้สึกปวดปัสสาวะบ่อยได้หากอาการปัสสาวะเป็นบ่อยทั้งกลางวันและกลางคืน และรบกวนการนอนหลับและการใช้ชีวิตประจำวัน แนะนำควรกลับไปพบแพทย์อีกครั้งเพื่อตรวจหาสาเหตุต่างๆ ที่กล่าวไปค่ะ